ร้านนี้ตั้งอยู่ที่ แถวประชาอุทิศค่ะ คือจากมาจากเส้นเอกมัยก็ตรงยาวมาเรื่อยๆตรงทางที่จะไปเรียบทางด่วยเลยค่ะ จากนั้นพอเลยพระราม 9 มาแล้วตรงไปอีกพักนึง ซ้ายมือจะเจอศูนย์แพทย์สักอย่าง แล้วจะมีแยกใหญ่ให้เลี้ยวซ้ายไป ตรงไปยาวๆ ร้านจะอยู่ทางซ้ายมือค่ะ สามารถจอดรถได้หน้าร้านตามวันคู่คี่ ต้องดูดีๆนะคะ ระวังโดนล๊อกล้อ ร้านนี้ดีตรงเปิดตลอด 24 ชม เลยค่ะ หิวเวลาไหนก็มาได้เลย มีทั้งติ่มซำ และสุกี้ที่เป็นบุฟเฟ่ค่ะ  สำหรับบุฟเฟ่นั้น ราคาแค่ 199 บาทเท่านั้นค่ะ มีเมนูให้เลือกมากมายเลยค่ะ ส่วนตัวน้ำซุปเป็นแบบสองสีด้วยนะคะ มีสีขาว กะสีดำค่ะ แบบฮ่องกงเลย แต่ที่ฮ่องกงจริงๆจะเข้มข้นกว่านี้มากๆ  น้ำเป็นรีฟิว แก้วละ 20 บาทเท่านั้นนะคะ ถูกมากๆ ใครสนใจแวะมาลองร้านนี้กันได้นะคะ ราคาเบาๆ อร่อยได้ 24 ชม ค่ะ 